b'\n_START_ARTICLE_\nJurgis Dovydaitis\n_START_PARAGRAPH_\nJurgis Dovydaitis (1907 m. spalio 19 d. Runkiai, Vi\xc5\xa1akio R\xc5\xabdos vals\xc4\x8dius \xe2\x80\x93 2001 m. rugpj\xc5\xab\xc4\x8dio 25 d. Vilnius) \xe2\x80\x93 Lietuvos tautosakininkas, kra\xc5\xa1totyrininkas.\n_START_SECTION_\nBiografija\n_START_PARAGRAPH_\nGim\xc4\x97 Motiejaus ir Marijos Dovydai\xc4\x8di\xc5\xb3 \xc5\xa1eimoje, buvo keturioliktas vaikas. Brolis Lietuvos Nepriklausomyb\xc4\x97s Akto signataras, Ministras pirmininkas Pranas Dovydaitis. Gimtasis kaimas buvo sunaikintas sovietme\xc4\x8diu, Kazl\xc5\xb3 R\xc5\xabdos mi\xc5\xa1kus pavertus kariniu poligonu. \xc5\xbdmona mokytoja Marcel\xc4\x97 Kirdeikyt\xc4\x97 - Dovydaitien\xc4\x97._NEWLINE_1927 m. baig\xc4\x97 Kauno "Au\xc5\xa1ros" gimnazij\xc4\x85, 1942 m. - Vilniaus universitet\xc4\x85. 1947\xe2\x80\x931951 m. Vilniaus universiteto ir Vilniaus pedagoginio instituto d\xc4\x97stytojas._NEWLINE_Tautosak\xc4\x85 rinkti paskatino ra\xc5\xa1ytojas Vincas Kr\xc4\x97v\xc4\x97. Nuo 1923 m. sukauptas tautosakos k\xc5\xabrini\xc5\xb3 archyvas yra seniausias ir did\xc5\xbeiausias vieno \xc5\xbemogaus sukauptas tautosakos archyvas Lietuvoje. Surinkta 140000 k\xc5\xabrini\xc5\xb3, tai dain\xc5\xb3 tekstai ir j\xc5\xb3 melodijos, \xc5\xbeaidimai, pasakos, padavimai, sakm\xc4\x97s, pasakojimai, anekdotai, patarl\xc4\x97s, burtai, prietarai, m\xc4\xafsl\xc4\x97s, atsiminimai, etnografiniai apra\xc5\xa1ymai, raudos, papro\xc4\x8di\xc5\xb3 apra\xc5\xa1ai, gamtos gars\xc5\xb3 pam\xc4\x97gd\xc5\xbeiojimai, oracijos, i\xc5\xa1siskai\xc4\x8diavimai. 1998 m. archyv\xc4\x85 padovanojo "Lietuvi\xc5\xb3 literat\xc5\xabros ir tautosakos institutui". Archyve 350 rankra\xc5\xa1\xc4\x8di\xc5\xb3, vir\xc5\xa1 1200 magnetini\xc5\xb3 juost\xc5\xb3, 800 juosteli\xc5\xb3, kuriose u\xc5\xbefiksuoti tautosakos pateik\xc4\x97jai ir su tautosakos gyvavimu susij\xc4\x99 faktai bei daug kitos med\xc5\xbeiagos. Lietuvi\xc5\xb3 kalbos \xc5\xbeodyno kartotekai u\xc5\xbera\xc5\xa1\xc4\x97 apie 17 000 \xc5\xbeod\xc5\xbei\xc5\xb3. _NEWLINE_Para\xc5\xa1\xc4\x97 straipsni\xc5\xb3 apie tautosakos gyvavim\xc4\x85, rinkim\xc4\x85, pateik\xc4\x97jus, papro\xc4\x8dius.'